
_START_ARTICLE_
Fjordsgade forenings- og fritidshus
_START_SECTION_
N.J. Fjordsgades skole
_START_PARAGRAPH_
N.J. Fjordsgades Skole var en kommunal folkeskole på N.J. Fjords Gade på Frederiksbjerg i Aarhus. Skolen blev bygget i 1910, men lukkede som folkeskole i juni 2015. Den havde elever fra børnehaveklasse til 9. klasse samt skolefritidsordning med børn fra børnehaveklasse til 3. klasse._NEWLINE_Gaden og dermed skolen er opkaldt efter Niels Johannes Fjord (1825-1891), der som folkeskolelærer havde undervist i Aarhus, indtil han videreuddannede sig og blev docent på Landbohøjskolen på Frederiksberg i København._NEWLINE_KRAI - Kompetencebaseret Rullende og Aldersintegreret Indskoling_NEWLINE_Fjordsgades skole havde fra skoleåret 2009/2010 til lukningen i 2015 aldersintegrerede klasser, som dækkede 0., 1., 2. klasse. Skolen havde samtidig gjort det muligt at optage børn 4 gange årligt. Det skere for at skabe en mere rolig overgang fra dagtilbud til skole. Tilgangen byggede videre på de erfaringer, der gennem årene var gjort med samordnet indskoling i kommunen._NEWLINE_Ny skole fra 2016_NEWLINE_Frederiksbjerg Skole erstattede N.J. Fjordsgades Skole i 2016 og rummer samtidig Frederiksbjerg Fritidscenter, afdelinger af Frederiksbjerg dagtilbud, ligesom dagtilbudsafdelingerne i Ole Rømers Gade er en del af det nye, samlede børnemiljø. Frederiksbjerg Skole ligge hvor den tidligere og nu nedrevne Skt. Annagades Skole og Kroghsgades Skole lå. _NEWLINE_Projektet blev udarbejdet af Hoffmann i samarbejde med GPP Arkitekter, Henning Larsen Architects, Møller & Grønborg og Niras._NEWLINE_Linjedelt udskoling_NEWLINE_På N.J. Fjordsgades Skole var udskolingen delt op i linjer, i de sidste år af skolens levetid var der fire linjer: Science, international, medie-kommunikationslinje, samt en art og performencelinje.